ג'ייסון דירולו

ג'ייסון ג'ואל דסרוליאו (באנגלית: Jason Joel Desrouleaux), הידוע יותר בשם הבמה ג'ייסון דירולו (Jason Derülo; נולד במיאמי, פלורידה, ב-21 בספטמבר 1989), הוא רקדן וזמר R&B, פופ והיפ הופ אמריקאי.

ביוגרפיה
ב-2009 הוציא את הסינגל "Whatcha Say". השיר הפך ללהיט שמכר מעל חמישה מיליון הורדות דיגיטליות, זכה בארצות הברית למעמד של פלטינה כפולה, ודורג במקום הראשון בניו זילנד ובמצעד הבילבורד האמריקאי. הסינגל השני "In My Head" נכנס הישר למקום הראשון במצעד הסינגלים הבריטי והגיע למקום ה-5 במצעד הבילבורד הוט 100.

ב-2010 הוציא את אלבומו הראשון "Jason Derulo", ובמקביל הוציא את הסינגל השלישי מהאלבום "Ridin' Solo" אשר הגיע למקום השני במצעד הבריטי ולמקום ה-9 במצעד הבילבורד הוט 100. בשל הצלחתו בבריטניה הוציא סינגל נוסף, "What If", שיצא תחילה בבריטניה. באוגוסט יצא לסיבוב ההופעות הראשון שלו אשר התחיל בבריטניה.
ב-20 במאי 2011 יצא הקליפ לשיר "Don't Wanna Go Home" מתוך אלבום האולפן של דירולו "Future History".

האלבום "Jason Derulo" הגיע למקום ה-11 במצעד האלבומים בילבורד 200.

בשנת 2013 הוציא את אלבומו השלישי, "Tattoos" לאחר יציאת שני הסינגלים "Talk Dirty" ו-"Wiggle" שזכו להצלחה רבה ולהכרה.

השיר "Talk Dirty" הגיע למקום השלישי במצעד הבילבורד הוט 100. השיר "Wiggle" הגיע למקום החמישי במצעד.

בשנת 2015 הוציא את הסינגלים מהאלבום הרביעי שלו "Everything Is 4". הראשון, שזכה להצלחה רבה, "Want to Want Me", השני, "Cheyenne", והשלישי, "Get Ugly".

השיר "Want To Want Me" הגיע למקום החמישי במצעד הבילבורד הוט 100. האלבום "Everything Is 4" הגיע למקום הרביעי במצעד האלבומים בילבורד 200.

ב-14 באפריל 2016 הופיע דירולו בפני כ-12,000 צופים באמפי פארק בראשון לציון.

ב-17 במרץ 2017, הוציא סינגל בשם "Swalla" בהשתתפות הראפרית ניקי מינאז' והראפר טיי דולה. השיר זכה להצלחה רבה ברחבי העולם ונכנס לעשרת הגדולים במצעד הבריטי, הגרמני והצרפתי. השיר זכה להצלחה גם בארצות הברית ומכר שם כ-2 מיליון עותקים והוכרז כמעמד פלטינה כפולה. נכון למרץ 2018, השיר צבר למעלה ממיליארד צפיות ביוטיוב.

ב-10 בנובמבר 2017, הוציא סינגל בשם "Tip Toe" בהשתתפות הראפר פרנץ' מונטנה. השיר זכה להצלחה והגיע למקום ה-5 במצעד הבריטי.

דירולו שב והופיע בפסטיבל וואו של קוקה קולה ב־1 באוגוסט 2018 בלייב פארק, ראשון לציון. במופע התארחו הצמד סטטיק ובן-אל תבורי לצידו של דירולו. בשנת 2018, הוציא את השיר "Colors", לו יצאה גרסה נוספת ביחד עם מאלומה. באותה שנה הוא התחיל סבב הופעות עולמי ביחד עם מרקוס ומרטינוס. בשנת 2019 הוא הוציא סינגל Let's Shut Up & Dance אך ללא הצלחה יתרה.

ב-1 במרץ 2021, חתם באטלנטיק רקורדס, איתה הוציא את שירו "Take You Dancing" כמה חודשים לפני כן. בהמשך השנה, לוהק דירולו לתפקיד קולנועי ראשון, בסרט הביוגרפי "Spinning Gold"; בו יגלם את המוזיקאי רונלד איסלי לצד הראפר ויז קאליפה.

במאי 2021, דירולו הופיע ברמיקס של "Jalebi Baby" של הזמר ההודי-קנדי טשר. ב-3 בספטמבר 2021 הוציא דירולו את הסינגל החדש שלו "Acapulco". במרץ 2023, דירולו הוכרז כשופט בגרסה האוסטרלית של תחרות הכשרונות, The Voice, במקום קית' אורבן. מאוחר יותר באותו חודש, הוא כיכב בתור סולן האחים איסלי, רון איסלי, בסרט הביוגרפי, "דיסק זהב". ב-18 במאי 2023, הוציא דירולו את הסינגל "When Love Sucks", שכולל את הזמרת דיידו, ומסמפל הסינגל "Thank You" של דידו משנת 2000. ב-24 באוגוסט הוציא את הסינגל "Body Count".

חיים אישיים 
דירולו ניהל מערכת יחסים עם הזמרת ג'ורדין ספארקס בין השנים 2012 ל-2014. 

בשנת 2021 הודיע כי הוא מצפה לילד יחד עם בת זוגו, הדוגמנית ג׳נה פרומס.

דיסקוגרפיה

אלבומי אולפן 
2010: Jason Derulo
2011: Future History
2013: Tattoos
2014: Talk Dirty
2015: Everything Is 4
2018: 777

קישורים חיצוניים

הערות שוליים

זמרים אמריקאים
זמרי פופ אמריקאים
זמרי רוק אמריקאים
ראפרים אמריקאים
זוכי פרס בחירת הנוער
אמני אטלנטיק רקורדס
אמריקאים שנולדו ב-1989